wickkiey/tamil-wikipedia-chunked huggingface dataset:
# தாரா தேவி (பாடகர்)

## திருமணம்

இவர் 1966 ஆம் ஆண்டில் சிவா பகதூர் சிரேஸ்தா என்ற விமான ஓட்டியை திருமணம் செய்து கொண்டார். இரத்த புற்றுநோயால் தனது 25 வயது மகனை இழந்த பின்னர், தாரா தேவி தனது வாழ்க்கையின் பிற்பகுதியில், கடினமான காலங்களைத் தாங்கினார். விரைவில், இவரது கணவரும் ஒரு விமான விபத்தில் இறந்தார். இந்த சோகத்திலிருந்து இவரால் மீள முடியவில்லை. இவரது உடல்நிலை மோசமடையத் தொடங்கியது. பின்னர் நடுக்குவாதம் நோயால் பாதிக்கப்பட்டார். இது அவரது பாடும் வாழ்க்கையை நிறுத்தியது. 21 ஜனவரி 2006 அன்று, அவர் தனது 60 வயதில் மரணம் அடைந்தார். இவரது கடைசி இசை வெளியீடான "அஃபந்தா கோ மன்மா", அவரது கடைசி நான்கு பாடல்களைக் கொண்டுள்ளது. இவருக்கு ஒரு மகனும், ஒரு மகளும் உள்ளனர்.
# தாரா தேவி (பாடகர்)

## விருதுகள்

நான்கு தசாப்தங்களுக்கும் மேலாக பாடுவதில் சிறந்து விளங்கிய இவர், நேபாளி மொழியை உள்நாட்டிலும் வெளிநாட்டிலும் தனது மெல்லிசைகளின் மூலம் பிரபலப்படுத்தி நேபாளி இலக்கிய வளர்ச்சியில் குறிப்பிடத்தக்க பங்களிப்பை வழங்கினார்.  
- கோர்கா தட்சிணா பாஹுவின் ஆணை முதல் வகுப்பு உறுப்பினர்.
- மகேந்திர-இரத்னா விருது.
- இந்திர ராஜ்ய இலட்சுமி விருது.
- ஜெகதாம்பாள் விருது.
- சின்னலதா விருது, 'மைனா'.
# நிதுமோலு சுமதி

**தண்டமூடி சுமதி ராம் மோகன் ராவ்** என்றும் அழைக்கப்படும் **நிதுமோலு சுமதி** (Nidumolu Sumathi) ஒரு இந்திய தாளவாதியாவார். இவர், முதன்மையாக மிருதங்கத்தில் திறமையானவராக இருக்கிறார். இவர் "மிருதங்கம் மேதை" தண்டமுடி ராம் மோகன் ராவின் மனைவியாவார். இவர் இந்தியாவின் முதல் பெண் மிருதங்கக் கலைஞர்களில் ஒருவர். மேலும், முதல் பெண் லய வின்யாசக் கலைஞரும் ஆவார். இந்தியாவின் முதல் ஏ-உயர்தர பெண் மிருதங்கக் கலைஞராக இருக்கிறார். 2021ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருதினைப் பெற்றார் .
# நிதுமோலு சுமதி

## ஆரம்பகால வாழ்க்கை

சுமதி 1950 அக்டோபர் 16 ஆம் தேதி ஆந்திராவின் மேற்கு கோதாவரி மாவட்டம் ஏலுருவில் நிதுமோலு இராகவையா என்பவருக்கும், வெங்கடரத்னம்மா என்பவருக்கும் மகளாகப் பிறந்தார். 6 வயதில், மிருதங்க வித்வானாக இருந்த தனது தந்தையிடமிருந்து மிருதங்கம் கற்கத் தொடங்கினார். அவரும் இவரை இசை நிகழ்ச்சிகளுக்கு அழைத்துச் சென்று தாளத்தில் ஆர்வம் காட்டினார். இவர் தனது 10 வயதில் தனது முதல் நிகழ்ச்சியை வழங்கினார். 1964 ஆம் ஆண்டில், மிருதங்கத்தில் சான்றிதழ் படிப்பை முடித்த பின்னர், புகழ்பெற்ற மிருதங்க வித்வான் தண்டமுடி ராம் மோகன் ராவின் கீழ் பயிற்சி பெற்றார். அவர் "புதுக்கோட்டை சம்பிரதாயத்தில்" சிறந்து விளங்கிய மிருதங்க வித்வானாக சர்வதேச பாராட்டைப் பெற்றவர். "அனைத்திந்திய வானொலியின் தரக் கலைஞராகவும் இருந்தர். சுமதி தனது குருவிடமிருந்து பல சிக்கலான நுட்பங்களைக் கற்றுக் கொண்டா. மேலும், இந்தியாவின் பல மதிப்புமிக்க சபாக்களில் நிகழ்ச்சிகளை வழங்கத் தொடங்கினார்.
# நிதுமோலு சுமதி

## தொழில்

பின்னர் இவர் தனது குரு தண்டமுடி ராம மோகன் ராவை மணந்தார். 2003 ஆம் ஆண்டில், இவர் அனைத்திந்திய வானொலியின் "ஏ-தரக்" கலைஞரானார். இந்த தரத்தை அடைந்த முதல் பெண் மிருதங்க வித்வான் ஆவார். இதனால் இவர்கள் இந்தியாவின் ஒரே "ஏ-தரக்" மிருதங்க இரட்டையர் ஆனார்கள். மேலும் அவர்கள் இந்தியாவிலும் வெளிநாட்டிலும் தனித்துவமான அடையாளத்துடன் மேடையில் லயவின்யாசம் இசை நிகழ்ச்சிகளை வழங்கத் தொடங்கினர்.  
ம. ச. சுப்புலட்சுமி, சித்தூர் சுப்பிரமணியம் பிள்ளை, வோலெட்டி வெங்கடேசுவரலு, டாக்டர் எம்.பாலமுரளி கிருஷ்ணா, பண்டிட் பீம்சென் ஜோஷி, எம்.சந்திரசேகரன், ஈ.சங்கர சாஸ்திரி, சிட்டி பாபு, என். ரமணி, சிட்டிபாபு, மாண்டலின் உ. ஸ்ரீநிவாஸ் போன்ற பல புகழ் பெற்ற கலைஞர்களுடன் இணைந்து நிகழ்ச்சிகளை வழங்கியுள்ளார்.
# நிதுமோலு சுமதி

## லய வேதிகா

2000 ஆம் ஆண்டில், இவர் தாள வாத்தியமான மிருதங்கத்தை ஊக்குவிப்பதற்காக "லய வேதிகா" என்ற ஒரு அமைப்பை நிறுவினார். இதன் மூலம் மாணவர்களுக்கான போட்டிகளை நடத்தவும் செய்தார். பல புகழ்பெற்ற வித்வான்களை "லய பிரவீனா" என்ற தலைப்பில் வழங்கவும் பயன்படுத்தினார்.
# நிதுமோலு சுமதி

## விருதுகள்

இவர் பல விருதுகளைப் பெற்றார். மேலும் பல மதிப்புமிக்க சபாக்களில் பாராட்டப்பட்டார். 2010 ஆம் ஆண்டில் இந்தியக் குடியரசுத் தலைவைரிடமிருந்து சங்கீத நாடக அகாதமி விருதினைப் பெற்றார். இதனால் இந்த மதிப்புமிக்க விருதைப் பெற்ற ஒரே பெண் மிருதங்கம் கலைஞர் என்ற பெருமையைப் பெற்றார். 2015 ஆம் ஆண்டில் ஆந்திர மாநில அரசிடம் இருந்து "உகாதி புரஸ்காரம்" என கௌரவிக்கப்பட்டார்.  
இசைத் துறையில் இவர் செய்த சிறந்த பங்களிப்புகளுக்காக, இந்திய அரசு 2021 ஆம் ஆண்டில் இந்தியாவின் 4 வது மிக உயர்ந்த குடிமை விருதான பத்மசிறீ விருதை வழங்கியது.
# சித்ரால்

**சித்ரால்** (**Chitral**) பாகிஸ்தானின் வடமேற்கில் உள்ள கைபர் பக்துன்வா மாகாணத்தில் அமைந்த சித்ரால் மாவட்டத்தின் நிர்வாகத் தலைமையிட நகரம் ஆகும். இது கடல் மட்டத்திலிருந்து 1494 மீட்டர் உயரத்தில், 57 சதுர கிலோ மீட்டர் பரப்பளவில், இந்து குஷ் மலைத்தொடரில், சித்ரால் ஆற்றின் கரையில் அமைந்த பண்டைய நகரம் ஆகும்.
# சித்ரால்

## வரலாறு

சித்ரால் நகரத்தில் கிமு கி மு 1600 முதல் கி மு 500 முடிய காந்தார கல்லறை பண்பாடு நிலவியது. மேலும் சிந்துவெளி நாகரிகம் முதல் பாரசீக ஆட்சி காலங்களில் சித்ரால் நகரம் முக்கிய இடம் வகித்தது.  
மகாபாரதம் இதிகாசத்தில் கூறப்படும் தராதரர்கள் இப்பகுதியில் வாழ்ந்த மக்கள் ஆவார். சித்ரால் நகரம் காம்போஜ நாட்டின் முக்கியப் பகுதியாக இருந்தது என இந்துப் புராணங்கள் மற்றும் இதிகாசங்களில் கூறப்பட்டுள்ளது.  
கிமு 550 முதல் கிமு 330 முடிய சித்ரால் பகுதி, பாரசீக அகாமனிசியப் பேரரசின் தூர-கிழக்குப் பகுதியாக இருந்தது.
சித்ராலி மொழி மற்றும் பண்பாடு பாரசீக அவெஸ்தான் மொழி மற்றும் சமஸ்கிருத மொழிகளில் அதிக தாக்கம் கொண்டிருந்தது. கிபி 3ஆம் நூற்றாண்டில் கனிஷ்கர் சித்ரால் பகுதியை குசானப் பேரரசில் இணைத்தார். கனிஷ்கரின் ஆட்சியில் சித்ரால் பகுதியில் பல பௌத்த விகாரைகள், தூபிகள் நிறுவப்பட்டது.  
இப்பகுதியில் உள்ள பாறைக் கல்வெட்டுக் குறிப்புகளின் படி, சித்ரால் பகுதியானது கிபி 850 முதல் கிபி 1026 முடிய இந்து ஷாகி வம்சத்தின் 4வது மன்னர் ஆட்சியில் இருந்துள்ளது.  
கிபி 1571 முதல் 1947 முடிய சித்ரால் கட்டூர் வம்சத்தின் மன்னராட்சியில் இருந்தது. 1947-முதல் சித்ரால் நகரம், பாகிஸ்தான் நாட்டின் சித்ரால் மாவட்டத்தின் தலைமையிடமாக உள்ளது.
# கல் வட்டம்

**கல் வட்டம்** என்பது, இறந்த மனிதனை முதுமக்கள் தாழியில் புதைத்து, அந்த உடலை சுற்றி, வட்ட வடிவில் கற்களை நட்டு வைத்து, அடையாளப்படுத்தி நினைவு கூர்ந்தனர். வட்ட வடிவில் உள்ள நினைவு சின்னத்திற்கு 'கல் வட்டம்' என்று பெயர். கல் திட்டை<nowiki/>கள் இருக்கும் இடத்தில் கல்வட்டமும் பெரிதளவு காணப்படும். இக்காலத்தில் பல நிலங்கள் குடியேற்றத்திற்கு உள்ளாவதால் அங்கு இருக்கும் கல்வட்டங்கள் பெரிதளவும் அழிக்கப்படுகிறது.  
இவை ஆதிச்சநல்லூர், கொடுமணல், இங்கிலாந்து, வேல்ஸ், ஸ்காட்லாந்து போன்ற பல தொல்லியல் ஆய்விடங்களில் கண்டெடுக்கப்பட்டுள்ளன.
# தேரை மருத்துவர்கள்

**தேரை மருத்துவர்கள்** (*Toad doctors*) என்பவர்கள் இங்கிலாந்தின் மேற்கு பகுதியில் 19ஆம் நூற்றாண்டின் இறுதி வரை செயல்பட்ட நாட்டுப்புற மருத்துவ மந்திரவாதிகள் ஆவார். இவர்களின் முக்கியமாக இசுக்ரோபுலாவை குணப்படுத்துவதாகும். இசுக்ரோபுலா என்பது அரச் பாவம் எனப்படும் ஒரு வகையான தோல் நோய் ஆகும். ஆனால் இவர்கள் சூனியத்தின் விளைவாக ஏற்படும் பிற நோய்களையும் குணப்படுத்துவார்கள் என்று நம்பப்பட்டது. இவர்கள் நோய்வாய்ப்பட்ட ஒருவரைக் குணப்படுத்த அந்த நபரின் கழுத்தில் உயிருள்ள தேரை அல்லது தேரையின் காலை மஸ்லின் துணிப்பையில் வைத்து தொங்கவிடுவர். இவ்வாறு நோயுற்றவர்களைக் குணப்படுத்தினர்.
# சுதேசி (திரைப்படம்)

**சுதேசி** (*Sudesi*) என்பது 2006 ஆம் ஆண்டு வெளியான இந்திய தமிழ் அரசியல் அதிரடி திரைப்படமாகும். ஜெப்பி ஏ. ஒய் இயக்கிய இப்படத்தில் விசயகாந்து, ஆசிமா பல்லா ஆகியோர் முக்கிய கதாபாத்திரங்களில் நடித்தனர். இது பின்னர் இந்தியில் *மிஸ்டர் இந்துஸ்தானி* என்றும் மொழிமாற்றம் செய்யபட்டது.
# சுதேசி (திரைப்படம்)

## நடிகர்கள்

- விசயகாந்து - சுதேசி
- ஆசிமா பல்லா - செல்வியாக
- மா. நா. நம்பியார் - சுதேசியின் தாத்தா
- சாயாஜி சிண்டே - நாராயணன்
- கருணாஸ் - இரமேஷ்
- லிவிங்ஸ்டன் - இராமசாமி
- மன்சூர் அலி கான் - காவல் ஆய்வாளர்
- மனோஜ் கே. ஜெயன் - திலக்
- கிருஷ்ணா - இராகவாச்சாரி
- சுருதி மல்கோத்ரா - சுருதி
- தலைவாசல் விஜய் - ஆசிரியர்
- அலெக்ஸ் - பொன்னுசாமி
- இளவரசு - பரோட்டா போடுபவர்
- சங்கீதா - சுதேசியின் தாய்
- கலைராணி - கமலா
- சிறீலதா - பேராசிரியரின் மனைவி
- விஜய் கிருஷ்ணராஜ் - ஆட்சியர்
- ஸ்ரீகாந்த் - நீதியரசர்
- வி. எஸ். ராகவன் - கணபதி
- பெசன்ட் ரவி - மகா
- அம்ஜத் கான் - ரௌடயா
- வாசு (நகைச்சுவை நடிகர்) - வாசு
- மதன் பாப் - டாக்டர் கண்ணதாசன்
- மயில்சாமி (நடிகர்) - குடிகாரன்
- முத்துக்காளை - பிச்சைக்காரன்
- நெல்லை சிவா - மருந்துக்கடைக்காரர்
- பாவா - இலட்சுமணன்
- கிருஷ்ணமூர்த்தி - கிராமத்தவர்
- கோட்டை பெருமாள் - சாமி
- மாஸ்டர் கார்த்திக் - கணேஷ்
- பேபி உமா ராணி - பேராசிரியரின் மகள்
- அஜய் ரத்னம் - அரசு அதிகாரி
- விஜய் ஈஸ்வரன் - ஈஸ்வரன்
- அச்சமில்லை கோபி - மருத்துவர் கோபி
- வேல்முருகன் - கிராமத்தவர்
- பிருந்தா பரேக் - சிறப்புத் தோற்றம்
# சுதேசி (திரைப்படம்)

## இசை

படத்திற்கு ஸ்ரீகாந்த் தேவா இசையமைத்தார்.
| "நூறு கோடி மின்னல்" | விஜய் யேசுதாஸ், ஷோபனா ஷர்மிளா | நீலா மேகம் |
| --- | --- | --- |
| "கல்யாணக் கனவு" | பி. ஜெயச்சந்திரன், சுவர்ணலதா | நந்தலாலா |
| "செந்தமிழ் நாடு" | சைந்தவி, பிரியா, வித்யா | நீல மேகம் |
| "ரவினிலே" | கங்கா | ஆசை தம்பி |
| "காயா பழமா" | மாலதி லட்சுமணன் | விவேகா |
| "கற்பூரம் காட்டி" | எஸ். பி. பாலசுப்பிரமணியம் | முத்து விஜயன் |
# பூரி பாய்

**பூரி பாய்** (Bhuri Bai) ஒரு இந்திய பில் ஓவியக் கலைஞராவார். மத்தியப் பிரதேசத்திற்கும் குசராத்துக்கும் எல்லையில் அமைந்துள்ள பிடோல் என்ற கிராமத்தில் பிறந்தார். இவர், இந்தியாவின் மிகப்பெரிய பழங்குடி குழுவான பில் சமூகத்தைச் சேர்ந்தவர். மத்திய பிரதேச அரசு கலைஞர்களுக்கு வழங்கிய மிக உயர்ந்த மாநில மரியாதை உட்பட பல விருதுகளை வென்றுள்ளார். 2021 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருது இவருக்கு வழங்கப்பட்டது.
# பூரி பாய்

## ஆரம்ப கால வாழ்க்கை

இவரது சமகால ஜங்கர் சிங் சியாமைப் போலவே, போபால் பாரத் பவனின் ஜகதீஷ் சுவாமிநாதன் இவரையும் ஊக்குவித்தார். இவர், ஓவியங்கள் தயாரிக்க அக்ரிலிக் வண்ணங்களையும் காகிதத்தையும் பயன்படுத்தத் தொடங்கினார். அதற்கு முன், இவரும், தனது சமூகத்தின் மற்ற உறுப்பினர்களைப் போலவே, தனது வீட்டின் சுவர்களில் கலையை உருவாக்கினார். பித்தோரா ஓவியங்களை தயாரிப்பதில் இவர் திறமையானவர்.  
<blockquote>"கிராமத்தில், தாவரங்கள் மற்றும் களிமண்ணிலிருந்து வண்ணத்தை எடுக்க நாங்கள் மிகவும் கடினமாக உழைக்க வேண்டியிருந்தது. இங்கே எனக்கு பல வண்ண நிழல்களும் ஆயத்த தூரிகையும் வழங்கப்பட்டன! ” </blockquote>  
ஓவியம் தவிர, குடிசைகள் தயாரிப்பதிலும் இவர் திறமையானவராக இருந்தார். தனது தாயார் ஜாப்பு பாயிடமிருந்து இதனைக் கற்றுக்கொண்டார். தான் வசிக்கும் போபாலில் இந்திரா காந்தி ராஷ்டிரிய மானவ் சங்கராலயா அல்லது மனித அருங்காட்சியகத்தில் தனது பில் சமூகத்தின் குடிசைகளை கட்டுவதற்கு இவர் பங்களித்தார். உண்மையில், இவர் முதன்முதலில் போபாலுக்கு வந்தபோது, பாரத் பவனில் கட்டுமானத் தொழிலில் ஈடுபட்டிருந்தார் - ஒரு நாளைக்கு ரூ .6 ஊதியம் பெற்று வந்தார். இங்குதான் இவர் முதலில் ஜகதீஷ் சுவாமிநாதனை சந்தித்தார். அவர் இவரது திறமையைக் கண்டறிந்து வண்ணம் தீட்ட ஊக்குவித்தார். பூரி பாய் தனது சமூகக் கலைஞரான லாடோ பாயுடன் இணைந்து தனது பணியைத் தொடங்கினார்.
# பூரி பாய்

## பாணியும் கருப்பொருள்களும்

பில் கலை இந்தியாவின் பழங்குடி கலை வடிவங்களில் மிகப் பழமையானது என்று சிலர் கருதுகின்றனர். இது ஆத்திரேலியாவின் பூர்வீக கலையுடன் ஒற்றுமையைக் கொண்டுள்ளது. குறிப்பாக பல வண்ண புள்ளிகளை நிரப்பி இது வரையப்படுகிறது. பூரி பாய் தனது சமூகத்தின் முதல் கலைஞராக காகிதத்தில் ஓவியம் தீட்டத் தொடங்கினார். இவரது பொதுவான வண்ணமயமான ஓவியங்கள், பொதுவான புராண கருப்பொருள்கள், கிராமப்புறக் காட்சிகள் , மனித-விலங்கு தொடர்பு ஆகியவற்றைச் சித்தரிக்கின்றன. இருப்பினும் இவரது பிற்கால படைப்புகள் விமானங்கள் மற்றும் செல்லிடத் தொலைபேசிகள் போன்ற நவீன கூறுகளை இணைத்துள்ளன.
# பூரி பாய்

## விருதுகள் & மரியாதை

- மத்தியப்பிரதேச அரசு வழங்கிய ஷிகர் சம்மான். 1986இல் இவருக்கு வழங்கப்பட்டது.
- அகல்யா சம்மான், 1998
- இராணி துர்காவதி விருது, 2009
- பத்மசிறீ விருது, 2021
# நானோரனா அண்ணான்டாலி

**நனோரனா அண்ணான்டாலி** (*Nanorana annandalii*)(பொதுப் பெயர்கள்: **அண்ணான்டேல் பா தவளை,** **அண்ணான்டேல் தவளை,** **புலெங்கரின் மலைத் தவளை)** என்பது தவளை குடும்பமான டைகுரொகுளோசிடேயின் ஓர் சிற்றினமாகும். இது வடகிழக்கு இந்தியா (அருணாச்சல பிரதேசம், மேற்கு வங்கம்) மற்றும் கிழக்கு நேபாளத்தில் காணப்படுகிறது. *நானோரனா காமி* <small>(ஆண்டர்சன், 1871)</small> என்ற சிற்றினம் *நானோரனா அண்ணான்டாலியினை ஒத்தச்* சிற்றினமாகக் கருதப்பட்டது; ஆனால் தற்பொழுது இது தனி இனமாக கருதப்படுகிறது. இதனால் *நானோரனா அண்ணான்டலியின்* பழைய பதிவுகளுக்குமிடையே குழப்பம் விழைகிறது. இந்த இனம் மாண்டேன் காடுகளில் பாறைகள் மற்றும் ஓடைகளில் வாழ்கிறது. வனக் குளங்களுக்கு அருகிலும் இதைக் காணலாம். வாழ்விட இழப்பு (காடழிப்பு) இந்த இனத்திற்கு பெரும் அச்சுறுத்தலாக உள்ளது.
# மயங்கினேன் தயங்கினேன்

**மயங்கினேன் தயங்கினேன்** (*Mayanginen Thayanginen*) என்பது 2012 ஆண்டு வெளியான தமிழ் திரில்லர் திரைப்படமாகும். இதற்கு முன்பு *இன்பா* படத்தை இயக்கிய எஸ். வேந்தன் இப்படத்தை எழுதி இயக்கினார். இப்படத்தில் நிதின் சத்யா, திஷா பாண்டே ஆகியோர் முக்கிய கதாபாத்திரங்களில் நடிக்க, பவன், தருண் சத்ரியா, தேஜாஸ்ரீ ஆகியோர் துணை வேடங்களில் நடித்தனர். 2010 முதல் தயாரிப்பில் இருந்த இப்படம் இறுதியாக 1 சூன் 2012 அன்று வெளியிடப்பட்டது. மேலும் எதிர்மறையான விமர்சனங்களைப் பெற்றது.  
}}
# பறக்கும் தவளை

**பறக்கும்** (*flying frog*) **தவளை** (**வழுக்கும் தவளை** என்றும் அழைக்கப்படுகிறது) என்பது சறுக்கும் தன்மையின் மூலம் பறக்கக்கூடிய தவளை ஆகும். அதாவது, கிடைமட்டத்திலிருந்து 45°க்கு குறைவான கோணத்தில் சறுக்கும் தன்மைகொண்டது. பிற (பறக்காத) மரவாழ் தவளைகள் 45°க்கு அதிகமான கோணத்தில் மட்டுமே வழுக்கிச் செல்லக்கூடியது. இம்முறைக்கு ”பாராசூட்டிங்” என்று குறிப்பிடப்படுகிறது.  
பறக்கும் அல்லது வழுக்கும் தன்மையானது பல தவளைகளில் (புது உலகு-*கைலிடே, பைலோமெடுசிடே* மற்றும் பழைய உலகு தவளைகளில்-ராக்கோபோரிடே) தனித்தனியாகத் தோன்றியது. இவர் கூறிய இனங்கள் பின்னர் ஜார்ஜ் ஆல்பர்ட் பவுலெங்கரால் *ராகோபோரசு நிக்ரோபால்மடசு* என்று விவரிக்கப்பட்டது.  
பறக்கும் அல்லது வழுக்கும் தவளைகள் கீழ்க்கண்ட பேரினங்களில் கீழ் உள்ளன:  
- *அகலிச்னிஸ்* ( *பிலோமெடுசிடே* )
- *எக்னோமியோகைலா (ஹைலிடே)*
- *பாலிபிடேட்சு (ராகோபோரிடே)*
- *ராகோபோரசு (ராகோபோரிடே)*
- *ஜாங்கிக்சலசு* (ராகோபோரிடே)
# களத்தூர் கிராமம்

**களத்தூர் கிராமம்** (*Kalathur Gramam*) என்பது என்பது 2017 ஆம் ஆண்டு வெளியான இந்திய தமிழ் அதிரடி நாடகத் திரைப்படமாகும். சரண் கே அத்வைதன் இயக்கிய இப்படத்தில் கிஷோர், யக்னா செட்டி ஆகியோர் முக்கிய வேடங்களில் நடிக்க, தருண் சத்ரியா ஒரு முக்கிய வேத்தில் நடித்துள்ளார்.
# களத்தூர் கிராமம்

## சுருக்கம்

70 -80 கள் -90 களின் 3 தசாப்தங்களை உள்ளடக்கிய 'அதிரடி-நாடகத் திரைப்படம்' என்ற வகையில் குறிப்பிட்டக் காலத்தில் கதை நிகழ்வதாக உள்ள திரைப்படம் *களத்தூர் கிராமம்* ஆகும். இந்த படம் ஒரு தந்தைக்கும் மகனுக்கும் இடையிலான தகராறின் சகாப்தத்தை விவரிக்கிறது, மேலும் ஆந்திராவின் எல்லையில் தமிழகத்தின் வடக்கு எல்லையில் அமைந்துள்ள ' களத்தூர் கிராமம்' என்ற கிராமத்தில் நடந்த நிகழ்வுகளையும் சித்தரிக்கிறது.
# களத்தூர் கிராமம்

## நடிகர்கள்

- கிஷோர் கிடாத்திருக்கையாக
- யக்னா செட்டி செல்வாம்பாவாக
- தருண் சத்ரியா வீரண்ணா
- தமிழ் கிருஷ்ணசாமி (ருத்ரான்) / கிட்ணன்
- அஜய் ரத்னம்
- ரஜினி மகாதேவையா
# களத்தூர் கிராமம்

## தயாரிப்பு

தயாரிப்பாளர் ஆவுடைத்தாய் ராமமூர்த்தி தனது பதாகையான ஏ. ஆர். மூவி பாரடைஸ் என்பதன் கீழ் இந்த திரைப்படத்தை உருவாக்கினார். கன்னட நடிகை யக்னா ஷெட்டி முன்னணி நடிகையாக நடிக்க ஒப்பந்தம் செய்யப்பட்டார். நடிகர் கிஷோர், தருண் சத்ரியா, அஜய் ரத்னம் ஆகியோரும் நடிக்க இணைந்தனர். படதின் இசையமைப்பாளராக இளையராஜாவை ஒப்பந்தம் செய்யப்பட்டபோது. திரைப்பட இயக்குநர் சரண், "வறண்ட, தரிசு நிலத்தின் பின்னணியில் அமைக்கப்பட்டிருக்கும் திரைக்கதையை நான் எழுதும் போது, இளையராஜா மட்டுமே படத்திற்கு பொருத்தமானவராக இருப்பார் என்று நினைத்தேன், எனது திரைக்கதையை இளையராஜாவிடம் விவரித்தபோது அவர் அதை விரும்பி ஏற்றுக்கொண்டார். நடிகர் கிஷோர் 80கள் முதல் 2000 வரையிலான கால கட்டத்தைக் கொண்டிருக்கும் படத்தில் முற்றிலும் மாறுபட்ட இரண்டு தோற்றங்களில் நடித்துள்ளார். படத்தின் முதல் கட்டப் படப்பிடிப்பு தூத்துக்குடியில் நிறைவடைந்தது, மீதமுள்ள பகுதிகள் சென்னையில் நிறைவடைந்தன.
# இலிசிப்ரியா கங்குஜாம்

**இலிசிபிரியா கங்குஜாம்** (Licypriya Kangujam) இந்தியாவைச் சேர்ந்த குழந்தை சுற்றுச்சூழல் ஆர்வலராவார் . உலகளவில் இளைய காலநிலை ஆர்வலர்களில் ஒருவரான இவர், எசுப்பானியாவின் மத்ரித்தில் நடைபெற்ற ஐக்கிய நாடுகளின் காலநிலை மாநாடு 2019 (சிஓபி 25) நிகழ்ச்சியில் உலகத் தலைவர்களிடையே உரையாற்றினார். உடனடியாக காலநிலை சார்ந்த நடவடிக்கைகளை எடுக்குமாறு கேட்டுக் கொண்டார். 2018 ஆம் ஆண்டு முதல் இந்தியாவில் காலநிலை நடவடிக்கைகளுக்காகவும், இந்தியாவின் உயர் மாசு அளவைக் கட்டுப்படுத்த புதிய சட்டங்களை இயற்றவும், பள்ளிகளில் காலநிலை அளவை மாற்ற கல்வியறிவை கட்டாயமாக்கவும் இவர் பிரச்சாரம் செய்து வருகிறார்.
தில் 2019 திசம்பர் 12 அன்று நடந்த ஐக்கிய நாடுகளின் காலநிலை மாற்ற மாநாடு 2019இல் ஐ.நா. பொதுச்செயலாளர் அந்தோனியோ குத்தேரசு உடன் இலிசிபிரியா கங்குஜாம்]]  
இந்த வார்த்தையின் பயன்பாடு இவருக்கு பிடிக்கவில்லை என்றாலும், இவர் இந்தியாவின் கிரெட்டா துன்பர்க் என்று கருதப்படுகிறார்.  
இலிசிப்ரியா சூலை 2018 இல் காலநிலை மாற்றத்திற்கு எதிராக வாதிடத் தொடங்கினார். 21 சூன் 2019 அன்று, காலநிலை ஆர்வலர் கிரெட்டா துன்பர்க்கால் ஈர்க்கப்பட்டு, இந்தியாவில் காலநிலை மாற்றச் சட்டத்தை நிறைவேற்ற பிரதமர் நரேந்திர மோதியின் கவனத்தை ஈர்க்க இந்திய நாடாளுமன்ற வளாகத்திற்கு வெளியே ஒரு வாரம் முகாமிடத் தொடங்கினார். ஆகத்து 31, 2019 அன்று, ஆத்திரேலியாவின் பொருளாதாரம் மற்றும் அமைதி நிறுவனம் (IEP), இளைஞர்களை வளர்ப்பதற்கான பிராந்திய கூட்டணி மற்றும் மாலத்தீவு அரசாங்கத்தின் இளைஞர் விளையாட்டு மற்றும் சமூக வலுவூட்டல் அமைச்சகம் ஏற்பாடு செய்த நிகழ்வில் திரு. சார்லஸ் ஆலன் வழங்கிய "உலக குழந்தைகள் அமைதி பரிசு 2019" ஐ இவர் பெற்றார். அமெரிக்காவின் வாசிங்டன், டி. சி.யில் அமைந்துள்ள "எர்த் டே நெட்வொர்க்" தலைமையகத்தால் "வளர்ந்து வரும் நட்சத்திரம்" என்ற பட்டமும் இவருக்கு வழங்கப்பட்டது.  
இந்தி மொழி நாளேடுகளில் ஒன்றான தைனிக் பாஸ்கர் நவம்பர் 19, 2019 அன்று, சண்டிகர் பல்கலைக்கழகத்தில் வழங்கிய "நிலையான அபிவிருத்தி இலக்குகளுக்கான தூதர் விருது 2019" ஐ இந்திய அரசின் நிதி ஆயோக்குடன் இணைந்து பெற்றார். 2020 ஜனவரி 3 ஆம் தேதி புது தில்லியில் புதுச்சேரியின் துணை நிலை ஆளுநர் கிரண் பேடியிடமிருந்து "உலகலாவிய குழந்தை மேதை விருது 2020" ஐ பெற்றார். பிப்ரவரி 18, 2020 அன்று இந்தியாவின் புது தில்லி தில்லி பல்கலைக்கழகத்தில் நடைபெற்ற TEDxSBSC இல் உரையாற்றினார். 23 பிப்ரவரி 2020 அன்று இவர் மும்பையில் நடைபெற்ற TEDxGateway லும் உரையாற்றினார். மேலும் இவரது பேச்சுக்கு அனைவராலும் எழுந்து நின்று பாராட்டும் ஒரு வரவேற்பைப் பெற்றார்.
# இலிசிப்ரியா கங்குஜாம்

## வாழ்க்கை

இலிசிபிரியா, அக்டோபர் 2, 2011 அன்று இந்தியாவின் மணிப்பூர் பாஷிகோங்கில் கே.கே.சிங் மற்றும் பித்யாராணி தேவி கங்குஜாம் ஓங்க்பி ஆகியோரின் மூத்த மகளாகப் பிறந்தார். இவர், தனது ஏழு வயதில் காலநிலை மாற்றம் மற்றும் பேரழிவு அபாயக் குறைப்பு ஆகியவற்றை எதிர்த்து குரல் எழுப்பத் தொடங்கினார். சூன் 2019 இல், இந்தியாவின் நாடாளுமன்ற சபை முன் இந்தியப் பிரதமர் பிரதமர் நரேந்திர மோதியைச் சந்தித்து உரையாற்றினார்.
# இலிசிப்ரியா கங்குஜாம்

## 2018–2019 செயல்பாடு

வில் யுனெஸ்கோ கூட்டாளர் மன்றத்தில் உரையாற்றும் கங்குஜாம்.]]
# இலிசிப்ரியா கங்குஜாம்

## 2018–2019 செயல்பாடு

### மங்கோலியா வருகை

2018 ஆம் ஆண்டில், இவர் தனது தந்தையுடன் மங்கோலியாவில் நடந்த ஐ.நா. பேரழிவு மாநாட்டில் கலந்து கொண்டார். இது செயல்பாட்டில் ஈடுபட இவருக்கு ஊக்கமளித்தது. பிபிசி செய்தியில் வந்த ஒரு கட்டுரையில், "பேச்சுக்களை வழங்கும் மக்களிடமிருந்து எனக்கு நிறைய உத்வேகம் மற்றும் புதிய அறிவு கிடைத்தது. இது வாழ்க்கையை மாற்றும் நிகழ்வு" என்றார். நிகழ்வின் பின்னர், காலநிலை மாற்றம் மற்றும் இயற்கை பேரழிவுகளைச் சமாளிப்பதன் மூலம் கிரகத்தைப் பாதுகாப்பதற்கான விழிப்புணர்வை ஏற்படுத்துவதற்காக "குழந்தை இயக்கம்" ஒன்றை நிறுவினார்.
# இலிசிப்ரியா கங்குஜாம்

## 2018–2019 செயல்பாடு

### கேரள வெள்ளம் 2018

கேரளவில் ஏற்பட்ட பாரிய வெள்ளத்தால் பாதிக்கப்பட்ட குழந்தைகளுக்கு உதவுவதற்காக, ஆகத்து 24, 2018 அன்று கேரள முதல்வர் பினராயி விஜயனிடம் தனது 100,000 ரூபாய் சேமிப்பை வழங்கினார். இரண்டு ஆண்டுகளுக்குப் பிறகு இவருக்கு கேரள அரசிடம் ஒப்புதல் கடிதம் வந்தது.
# இலிசிப்ரியா கங்குஜாம்

## 2018–2019 செயல்பாடு

### கிரேட் அக்டோபர் மார்ச் 2019

21 அக்டோபர் 2019 அன்று, இலிசிபிரியா தனது ஆதரவாளர்களுடன் புது தில்லி இந்தியாவின் வாயில் அருகே "கிரேட் அக்டோபர் மார்ச் 2019" என்ற பிரசாரத்தைத் தொடங்கினார். காலநிலை மாற்றம் குறித்து உடனடி நடவடிக்கை எடுக்கவும், இந்தியாவில் காலநிலை சட்டத்தை இயற்றவும் அக்டோபர் 21 முதல் 27 வரை பல்வேறு இடங்களில் "கிரேட் அக்டோபர் மார்ச்" பிரச்சாரம் நடந்தது.
# கிட்டி விருந்து

**கிட்டி விருந்து** (Kitty party) என்பது இந்தியா மற்றும் பாக்கிஸ்தானின் சில பகுதிகளில் முறைசாரா சேமிப்புக் கழகங்களின் பின்னணியில் பெண்களை சமூகமயமாக்குவதற்கான ஒரு பிரபலமான அமைப்பாகும். இது பொதுவாக பெண்களால் ஏற்பாடு செய்யப்படும் ஒரு வகையான விருந்து. பொதுவாக மாதாந்திர அடிப்படையில் மதிய நேரத்தில் நடத்தப்படுகிறது.
# கிட்டி விருந்து

## நடைமுறை

ஒவ்வொரு உறுப்பினரும் ஒவ்வொரு மாதமும் ஒரு குறிப்பிட்ட தொகையை பங்களிக்கிறார்கள். விருந்தில் சேகரிக்கப்பட்ட தொகை மூலதனமாக குறிப்பிடப்படுகிறது. கிட்டி விருந்தின் பொறுப்பு ஒவ்வொரு மாதமும் குழுவின் ஒரு உறுப்பினரிடம் ஒப்படைக்கப்படுகிறது. சீட்டுக் கட்டுதல் போன்ற பணிகளும் நடைபெறுகின்றன.  
இது வழக்கமாக ஒவ்வொரு மாதமும் ஒரு குறிப்பிட்ட நேரத்தில், ஒரு குறிப்பிட்ட குழுவினரால் நடத்தப்படுகிறது. குழுவின் ஒவ்வொரு உறுப்பினரும் ஒரு முறையாவது ஒரு விருந்தை நடத்த வேண்டும் என்பது விதியாகும். ஒழுங்கமைக்கப்பட்ட உறுப்பினர்கள் மற்ற உறுப்பினர்களுக்கு உணவு மற்றும் பிற தளவாடங்களை ஏற்பாடு செய்கிறார். மேலும் விருந்து பொதுவாக பெண்களுக்கு ஒரு வதந்திகளை பேசும் இடமாகவும் இருக்கிறது. இந்தியா மற்றும் பாக்கித்தானின் பெரும்பாலான பகுதிகளில், இது பொதுவாக ஒரு 'சமிதி' என்று குறிப்பிடப்படுகிறது.  
கிட்டி விருந்துகள் புகழ் பெற்ற பின்னர் இந்த பெயர் உயரடுக்கினரிடையே மேலும் பிரபலமடைந்தது. இது கிட்டி விருந்து என்ற பெயரின் பயன்பாடு அதிகரிக்க வழிவகுத்தது. கிட்டி விருந்துகள் பலவிதமான சிறிய விளையாட்டுகளையும் மற்ற உறுப்பினர்களுடன் விவாதிக்க ஒரு தலைப்பையும் கொண்டிருக்கும்.
# கிட்டி விருந்து

## பயன்கள்

அனைத்து உறுப்பினர்களும் ஒரே நேரத்தில் நிறைய பணம் சம்பாதிப்பதால் கிட்டி விருந்து பெண்களின் பொருளாதார வலுவூட்டலில் முக்கியப் பங்கு வகிக்கிறது. கிட்டி விருந்து சமூகமயமாக்கத்திற்கான ஒரு சிறந்த வழியாகும். கிட்டி அனைத்து பெண்களின் கல்வி மற்றும் உணர்ச்சி வளர்ச்சிக்கு உதவுகிறது. ஒருவரின் குடும்பத்துடனான பிணைப்பையும் வலுவாக்குகிறது.
# கிட்டி விருந்து

## சிரமம்

கிட்டி விருந்துகளில் கலந்து கொள்ளும் பெரும்பாலான பெண்கள் வதந்திகளில் ஈடுபடுகின்றனர். கூடுதலாக, கிட்டியின் அனைத்து உறுப்பினர்களும் மற்ற உறுப்பினர்களின் வாழ்க்கை முறை காரணமாக தாழ்வு மனப்பான்மையால் பாதிக்கப்படலாம். கூடுதலாக, போதைப்பொருள் பயன்பாடு, சூதாட்டம் போன்றவை பெரும்பாலும் கிட்டி விருந்துகளில் காணப்படுகின்றன.
# சுனிதா துலால்

**சுனிதா துலால்** (Sunita Dulal) நேபாளத்தின் காட்மாண்டுவின் நாட்டுப்புற பாடகராவார். இவர் கடந்த பத்து ஆண்டுகளாக நேபாளி நாட்டுப்புற, நவீன பாடல்களைப் பாடுகிறார். சுனிதா துலால் ஒரு பன்முக இளம் நேபாளி பெண்ணாவார். பாடுவதைத் தவிர, சுனிதா துலால் நடிப்பு, என்.டி.வி ( நேபாள தொலைக்காட்சி), மற்றும் விளம்பங்களிலும் நிகழ்ச்சியை வழங்குகிறார். சமீபத்தில், இவர் தனது 13வது இசைத் தொகுப்பான *மேரோ ஹஜூர்* என்பதை சந்தையில் வெளியிட்டார். இது இவரது மற்றொரு வெற்றியாக நேபாள தீஜ் பண்டிகை தொகுப்பாக பிரதிபலிக்கிறது. தீஜ் திருவிழா பொதுவாக சூலை பிற்பகுதியிலிருந்து செப்டம்பர் தொடக்கத்தில் வரும். இவர், சமீபத்திய தீஜ் பண்டிகைக்கான *நச்சாவ் சராரா* என்ற இசைத் தொகுப்பை வெளியிட்டுள்ளார். இது இவரது 15வது வெளியீடாகும். இதில் *தீஜ் கோ அயோ லஹாரா* மற்றும் *சுப்பா மோய் கவுலா* ஆகிய பாடல்கள் அடங்கும். 365 நேபாள கலைஞர்கள் அடக்ன்கிய மெலஞ்சோலி என்ற சுற்றுச்சூழல் பாடலிலும் இவர் பங்கேற்றார். அதில் "ஒரு பாடல் பதிவில் அதிக குரல் தனிப்பாடல்கள்" என்ற தலைப்பில் கின்னஸ் உலக சாதனையை முறியடித்தது. இதனை நிபேஷ் தாகா என்பவர் இசையமைத்து இயக்கியிருந்தார். மே 19, 2016 அன்று, துலால் தனது குழுவுடன் நேபாள வானொலி அரங்கத்தில் பதிவுசெய்தார். காத்மாண்டுவில் உள்ள இராணுவ அதிகாரிகள் சங்கத்தில் குடியரசுத் தலைவர் பித்யா தேவி பண்டாரி 2 செப்டம்பர் 2017 இல் அதிகாரப்பூர்வமாக வெளியிட்டார்.
# சுனிதா துலால்

## வாழ்க்கையும், தொழிலும்

இவர், சிந்துபால்சோக் மாவட்டத்தின் ஜல்பைர் என்ற ஊரில் பிறந்தார். கோல்டன் பிரைட் பியூச்சர் உறைவிடப் பள்ளியிலும், சிந்துபால்சோக்கின் ஜல்பைரில் உள்ள சிறீ ஆனந்த் மேல்நிலைப் பள்ளியிலும் தனது பள்ளிப்படிப்பை முடித்தார். உயர்கல்வி முடிந்ததும், மேலதிக படிப்புக்காக காத்மாண்டுக்குச் சென்றார். பின்னர் காத்மாண்டுவில் உள்ள பத்ம கன்யா வளாகத்தில் இருந்து மனிதநேயத்தில் இளங்கலை பட்டம் பெற்றார். இவர், இளம் வயதிலேயே இசைத் துறையில் நுழைந்தார். இவர் 100க்கும் மேற்பட்ட நேபாளி நாட்டுப்புற பாடல்களை பதிவு செய்துள்ளார். இவர் இசை ரீதியாக வளர்க்கப்பட்ட குடும்பத்தில் வளர்க்கப்பட்டார்.  
அருணா லாமாவின் சிறந்த ரசிகரான சுனிதா துலால் கூறுகிறார், “நான் மூன்றாம் வகுப்பில் மட்டுமே இருந்தபோது எனது ஆசிரியர்களும் மூத்தவர்களும் என்னை எப்படி பாடவும் நடனமாடவும் செய்தார்கள் என்பது எனக்கு நினைவிருக்கிறது”. இவர் தனது பாடல் வாழ்க்கையில் தனது முக்கிய தாக்கங்களில் ஒன்றாக தனது தாயையும் குறிப்பிடுகிறார்.
இவர், அமெரிக்கா, ஐரோப்பா, தென் கொரியா, யப்பான், மலேசியா, ஆங்காங், பல மத்திய கிழக்கு நாடுகளில் பயணம் செய்துள்ளார்.
# சுனிதா துலால்

## தனிப்பட்ட வாழ்க்கை

சுனிதா துலால் தற்போது தனது தொழில் வாழ்க்கையில் கவனம் செலுத்தி வருகிறார். திருமண வாழ்க்கையைப் பற்றி இவர் சிந்திக்கவில்லை. இவர் சில ஆண்டுகள் கழ்ந்து திருமணம் செய்து கொள்ள திட்டமிட்டுள்ளார்.
# கீழ் சித்ரால் மாவட்டம்

**கீழ் சித்ரால் மாவட்டம்** (**Lower Chitral District** (, ) பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தில் அமைந்துள்ளது. நிர்வாக வசதிக்காக 2018-இல் சித்ரால் மாவட்டத்தின் தெற்குப் பகுதிகளைக் கொண்டு இப்புதிய கீழ் சித்ரால் மாவட்டம் என்றும் வடக்குப் பகுதிகளைக் கொண்டு மேல் சித்ரால் மாவட்டம் என இரண்டாகப் பிரிக்கப்பட்டது.
# கீழ் சித்ரால் மாவட்டம்

## எல்லைகள்

கீழ் சித்ரால் மாவட்டத்தின் வடக்கில் மேல் சித்ரால் மாவட்டம், கிழக்கில் கீழ் தீர் மாவட்டம் மற்றும் தெற்கு & மேற்கில் ஆப்கானித்தான் எல்லைகளாக உள்ளது.
# மேல் சித்ரால் மாவட்டம்

**மேல் சித்ரால் மாவட்டம்** (**Upper Chitral District** (, ) பாகிஸ்தானின் வடமேற்கில் அமைந்த கைபர் பக்துன்வா மாகாணத்தில் உள்ளது. சித்ரால் மாவட்டத்தை நிர்வாக வசதிக்காக, 2018-இல் மேல் சித்ரால் மாவட்டம் மற்றும் கீழ் சித்ரால் மாவட்டம் என இரண்டாகப் பிரிக்கப்பட்டது.இதன் நிர்வாகத் தலைமையிடம் **புனி** நகரம் ஆகும்.
# மேல் சித்ரால் மாவட்டம்

## எல்லைகள்

இதன் கிழக்கில் பாகிஸ்தான் ஆக்கிரமிப்பு ஜில்ஜித்-பல்டிஸ்தான் மலைப்பகுதிகளும், வடக்கிலும், மேற்கிலும் ஆப்கானித்தான் நாடும், தெற்கில் கீழ் சித்ரால் மாவட்டமும் எல்லைகளாக உள்ளது.
# மேல் சித்ரால் மாவட்டம்

## இதனையும் காண்க

- சித்ரால் மாவட்டம்
- சித்ரால்
# மஞ்சம்மா ஜோகதி

**மஞ்சம்மா ஜோகதி** (Manjamma Jogathi) (பிறப்பு **மஞ்சுநாத ஷெட்டி** ) (18 ஏப்ரல் 1964), ஒரு இந்திய கன்னட நாடக நடிகையாவார். வடகன்னட மாவட்டத்தின் நாட்டுப்புற நடன வடிவமான "ஜோக்தி நிருத்யா"வின் பாடகியும் நடனக் கலைஞருமாவார். 2019 ஆம் ஆண்டில், நாட்டுப்புற கலைகளுக்கான மாநிலத்தின் சிறந்த நிறுவனமான கர்நாடக ஜனபட அகாதமிக்கு தலைமை தாங்கிய முதல் திருநங்கை ஆனார். நாட்டுப்புற கலைத்துறையில் இவர் செய்த பங்களிப்புக்காக 2021 சனவரியில் இந்திய அரசு இவருக்கு பத்மசிறீ விருதை அறிவித்தது.
# மஞ்சம்மா ஜோகதி

## சுயசரிதை

கருநாடகவின் பெல்லாரி மாவட்டத்தின் கல்லுகம்பா கிராமத்தில் அனுமந்தையா மற்றும் ஜெயலட்சுமிக்கும் மஞ்சுநாத ஷெட்டியாக பிறந்தார். இவர் தாவண்கரேவில் பத்தாம் வகுப்பு வரை படித்தார். 1975 ஆம் ஆண்டில், இவரது பெற்றோர் இவரை ஹோஸ்பேட்டிற்கு அருகிலுள்ள ஹுலிகெம்மா கோவிலுக்கு அழைத்துச் சென்று "ஜோகப்பா" என்று புனிதப்படுத்தினர். இது ஒரு சடங்காகும். இதில் பக்தர்கள் தங்களை கடவுளை மணப்பதாக நம்புகிறார்கள். இதன் பிறகு ஷெட்டி பெண் அடையாளத்துடன் மஞ்சம்மா ஜோகதி என்று அறியப்பட்டார்.  
தனது பதினாறு வயதில் இவரது பெண்களைப் போன்ற நடத்தைக்காக இவர் குடும்பத்திலிருந்து வெளியேற்றப்பட்டார். மஞ்சம்மா புடவைக் கட்டிக்கொண்டு தெருக்களில் பிச்சை எடுக்க ஆரம்பித்தார். தாவண்கரே பேருந்து நிலையத்தில் 'ஜோக்தி நிருத்யா'வைச் சேர்ந்த ஒரு தந்தை-மகன் என்ற இரட்டையரைச் சந்தித்ததில் மகிழ்ச்சி அடைந்த மஞ்சம்மா, அதைப் பற்றிய மேலும் அறிய அவர்களுடன் சேர்ந்தார். ஒரு வருடம் கற்றல் மற்றும் நிகழ்ச்சிக்குப் பிறகு, குழுவின் உறுப்பினர்களில் ஒருவர் அகரிபொம்மன்ன அள்ளியின் காலவ்வா என்பவரின் ஜோகதி நடனக் குழுவிற்கு மஞ்சம்மாவை அறிமுகப்படுத்தினார்.
# மஞ்சம்மா ஜோகதி

## பணிகள்

ஜோகதி நிருத்யா மற்றும் ஜனபட பாடல்கள், கன்னட மொழி கவிதைகள் போன்ற பல கலை வடிவங்களை இவர் பல்வேறு பெண் தெய்வங்களை புகழ்ந்து தேர்ச்சி பெற்றார்.  
இவர் இந்த கலை வடிவங்களில் நிபுணத்துவம் பெற்றார். மேலும், கர்நாடகாவிற்கு உள்ளேயும் வெளியேயும் நூற்றுக்கணக்கான இடங்களில் நிகழ்ச்சியை நடத்தியாதால் மக்களிடையே புகழ் பெற்றார். அழிந்துவரும் கலை வடிவங்கள் பலவற்றின் கவனத்தை ஈர்க்க இவர் உதவினார்.
# மஞ்சம்மா ஜோகதி

## தொழில்

### நாடக அரங்கம்

மஞ்சம்மா, காலவ்வாவின் ஜோகதி நடனக் குழுவில் நிரந்தர நடனக் கலைஞரானார். இது மாநிலம் முழுவதும் நடன நிகழ்ச்சிகளை நிகழ்த்தியது. காலவ்வாவின் மரணத்திற்குப் பிறகு, இவர் குழுவின் பொறுப்பை எடுத்துக் கொண்டார். மேலும், நடனத்தை மக்கள் மத்தியில் பிரபலமாக்கினார். ஒரு கலைஞராக, 2010 இல், மஞ்சம்மா கர்நாடக அரசிடமிருந்து இராஜ்யோத்சவ விருதைப் பெற்றார்.
# மஞ்சம்மா ஜோகதி

## கர்நாடக ஜனபாத அகதாமியின் தலைமை

இவர் முதலில் கர்நாடக ஜனபட அகாதமியின் உறுப்பினராகவும் பின்னர் அதே நிறுவனத்தின் தலைவராகவும் மாநில அரசால் நியமிக்கப்பட்டார். இதன் மூலம் மாநிலத்தில் கலை நிகழ்ச்சிகளுக்கான சிறந்த நிறுவனத்திற்கு தலைமை தாங்கிய முதல் திருநங்கை என்ற பெருமையை பெற்றார்.
# மஞ்சம்மா ஜோகதி

## விருதுகள்

- இந்திய அரசு தனது நான்காவது மிக உயரிய குடிமை விருதான பத்மசிறீ விருதை பெற்றார்.
- 2010 - கர்நாடக அரசிடமிருந்து இராஜ்யோத்சவ விருது
- மஞ்சம்மாவின் வாழ்க்கை கதை கர்நாடக நாட்டுப்புற பல்கலைக்கழகம் மற்றும் கர்நாடக மாநில மகளிர் பல்கலைக்கழக பாடத்திட்டங்களில் அதன் இளங்கலை மாணவர்களுக்காக சேர்க்கப்பட்டுள்ளது.
# ஹரிபூர், பாகிஸ்தான்

**ஹரிப்பூர்** (**Haripur**) பாகிஸ்தான் நாட்டின் வடமேற்கு பகுதியில் அமைந்த கைபர் பக்துன்வா மாகாணத்தில் அமைந்த ஹரிபூர் மாவட்டத்தின் நிர்வாகத் தலைமையிட நகரம் ஆகும். காரகோரம் மலைத்தொடரின் சமவெளியில், காரகோரம் நெடுஞ்சாலையில் அமைந்த ஹரிபூர் நகரம் கடல் மட்டத்திலிருந்து 520 மீட்டர் உயரத்தில் உள்ளது.மனித மேம்பாட்டுச் சுட்டெண் அடிப்ப்டையில், பாகிஸ்தானில் ஹரிபூர் நகரம் மூன்றாவது இடத்தை தக்கவைத்துள்ளது. இம்மாவட்டத்தில் புகழ்பெற்ற பௌத்த நினைவுச் சின்னங்களான ஜௌலியன் விகாரை மற்றும் பாமலா தூபி உள்ளது.
# ஹரிபூர், பாகிஸ்தான்

## அமைவிடம்

இது பாகிஸ்தான் நாட்டின் தேசியத் தலைநகரான இஸ்லாமாபாத் நகரத்திற்கு வடக்கே 65 கி.மீ. தொலைவிலும், தட்சசீலம் மற்றும் அப்போட்டாபாத்திற்கு தெற்கே 35 கி.மீ. தொலைவிலும் உள்ளது.  
ஹரிபூர் நகரத்தில் பஷ்தூன்கள், முகல்கள், குஜ்ஜர் போன்ற பலவகையான பழங்குடி மக்கள் வாழ்கின்றனர்.
# ஹரிபூர், பாகிஸ்தான்

## இதனையும் காண்க

- ஹரிபூர் மாவட்டம்
- காரகோரம் நெடுஞ்சாலை
- கைபர் பக்துன்வா மாகாணம்
# வனிதா இரத்னம் விருது

**வணிதா இரத்னம்** (*Vanita Ratnam*) விருது ஒவ்வொரு ஆண்டும் கேரள அரசின் பெண்கள் மற்றும் குழந்தைகள் மேம்பாட்டுத் துறை (முன்னர் சமூக நலத்துறை) சார்பில் சமூக சேவை, கல்வி, இலக்கியம், ஆளுகை, அறிவியல், கலை மற்றும் கலாச்சாரம், சுகாதாரம், ஊடகம், விளையாட்டு, நடிப்பு மற்றும் பெண்கள் அதிகாரம் உள்ளிட்ட துறைகளில் சிறந்து விளங்குகின்றன பெண்களுக்கு வழங்கப்படுகிறது. இந்த விருது தலா ரூபாய் 3 இலட்சம் ரொக்கப் பரிசைக் கொண்டது. இந்த விருது, டிசம்பர் 2013இல் நிறுவப்பட்டு, 2014 முதல் வழங்கப்படுகிறது
# வனிதா இரத்னம் விருது

## வணிதா இரத்னம் விருதுகள் 2016

**வனித ரத்னம் விருதுகள் 2016**  
| ஷீபா அமீர் | அக்கம்மா செரியன் விருது | சமூக சேவை |
| --- | --- | --- |
| எம் பத்மினி ஆசிரியர் | கேப்டன் லட்சுமி விருது | கல்வி |
| கே.ஆர் மீரா | கமலா சுராய்யா விருது | இலக்கியம் |
| ஷெர்லி வாசு | நீதிபதி பாத்திமா பீவி விருது | அறிவியல் |
| ஹேமாவதி கே.எஸ் | மிருனாலினி சரபாய் விருது | கலை மற்றும் கலாச்சாரம் |
| சைனு பிலிப் | மேரி புன்னென் லூகோஸ் விருது | ஆரோக்கியம் |
| லீலா மேனன் | அன்னி தாயில் விருது | மீடியா |
# வனிதா இரத்னம் விருது

## வணிதா இரத்னம் விருதுகள் 2017

### பெறுநர்கள்

2017ஆம் ஆண்டிற்கான விருதுகள் 11 ஆளுமைகளுக்காக 3 மார்ச் 2018 அன்று அறிவிக்கப்பட்டன. இவர்கள் ஒவ்வொருவரும் ₹300000 ரொக்கப் பரிசும், மேற்கோளும் பெற்றனர்.
**வணிதா இரத்னம் விருதுகள் 2017**  
| சி.டி சரஸ்வதி | சமூக சேவை | . . |  |
| --- | --- | --- | --- |
| பி.யூ சித்ரா | விளையாட்டு | . . |  |
| பிபி ரஹ்னாஸ் | பிழைப்பு | . . |  |
| பார்வதி பி.ஜி வாரியர் | பெண்கள் மற்றும் குழந்தைகளின் அதிகாரம் | . . |  |
| வனஜா டாக்டர். | கல்வி, அறிவியல் மற்றும் தொழில்நுட்பம் | . . | } |
# ஷாசியா மன்சூர்

**ஷாசியா மன்சூர்** (Shazia Manzoor) பிரபல பாக்கித்தான் பாடகராவார்.
# ஷாசியா மன்சூர்

## ஆரம்பகால வாழ்க்கையும், தொழிலும்

பாக்கித்தானில் உள்ள பஞ்சாபின் இராவல்பிண்டியில் ஷாசியா மன்சூர் பிறந்தார். கல்லூரி நிகழ்ச்சிகளில் முதலில் பாட ஆரம்பித்தார்.  
இவர் பாக்கித்தானிலும், இந்தியாவிலும், பஞ்சாபி புலம்பெயர்ந்தோர் மத்தியிலும் பிரபலமான பாடகியாக இருக்கிறார். இவர், பெரும்பாலும் பஞ்சாபி இசையை பாடுகிறார். இவர் பல்வேறு பஞ்சாபி நாட்டுப்புற பாடல்களையும் பஞ்சாபி சூஃபி கவிதைகளையும் பாடினார். இவர், சில சமயங்களில் உருது பாடல்களையும் பாடுகிறார்.  
இவரது பிரபலமான பாடல்களில் சில:  
- *ஜா சோஹ்னியா,*
- *மஹி அவேகா* ''  
இவர் பாக்கித்தானின் தொலைக்காட்சித் தொடரான கோக் ஸ்டுடியோவில் (2015 பருவம் 8 ) ஒரு சிறப்பு கலைஞராக இருந்தார். இவர் இலண்டனில் உள்ள பிபிசி பில்ஹார்மோனிக் இசைக்குழுவிலும் நிகழ்த்தியுள்ளார்.
# ஷாசியா மன்சூர்

## திரைப்படப் பின்னணிப் பாடகர்

பால் தோ பால் (1999 திரைப்படம்), இஷ்க் குடா (2013) உள்ளிட்ட பல படங்களுக்கு இவர் பாடல்களைப் பாடியுள்ளார். 2003 வணிக ரீதியாக வெற்றிகரமான படத்தில் இவர் பாடியது பொதுமக்களால் பரவலாகப் பாராட்டப்பட்டது. .
# பீத்சா விருந்து

**பீத்சா விருந்து** என்பது ஒரு சமூக கூடலின் போது முதன்மை விருந்தாக பீத்சா மட்டும் வழங்கப்படுவது ஆகும்.  
பொதுவாக ஒரு பீத்சா 10 முதல் 14 அங்குல அகலமுள்ளதாகவும் இருவருக்கு போதுமானதாக இருக்கும். பீத்தாக்களின் மேற்புறம் பலவிதமான பொருட்களைக் கொண்டிருக்கும். பொதுவாகத் தயாரிக்கப்பட்ட பீத்சாவில், விருந்துக்கு வருவோர் தங்களது விருப்பப்படி மேற்புறங்களை தயாரிக்கத் தேவையான பொருட்கள் இருக்கும். இதனைப் பயன்படுத்தி தமது விருப்பத் தேர்வினை தயார் செய்கின்றனர்.  
விருப்பத்தேர்வான பீத்சா விருந்தில் இல்லாதபோது, விருந்தினர்களின் விருந்தினர்களின் குறிப்பிட்ட விருப்பத்தேர்வுகள் தெரியவில்லை என்றால், இறைச்சிகள் அல்லது கிடைக்கக்கூடிய குறைந்தபட்சம் சீஸ்-மட்டும் அல்லது காய்கறி மட்டும் சேர்த்து பீத்சா மேற்புறங்கள் உருவாக்கப்படுகின்றன.
# மாய் பாகி

இவர் தனது 16 வயதிலேயே நாட்டுப்புற பாடகர் ஹோதி பக்கீரை மணந்தார். பாக்கித்தானின் நாட்டுப்புற பாடகி அபிதா பர்வீனின் கணவரான இசைத் தயாரிப்பாளர் ஷேக் குலாம் உசேன், பாக்கித்தான் வானொலியில் இவருக்கு வாய்ப்பளித்தார். மேலும் இவரது பதிவுகள் வானொலியிலும் ஒலிபரப்பப்பட்டன. இவரது நாட்டுப்புற பாடலான 'கரி வேம் கே நீச்சி' (ஒரு வேப்பமரத்தின் அடியில்) பாக்கித்தான் மக்களிடையே ஒரு பெரிய வெற்றியானது. மேலும், இவரது தகுதியையும் தக்கவைத்தது. பாக்கித்தான் அரசாங்கம் இவருக்கு வெளிநாட்டு சுற்றுப்பயணம் செய்வதற்கு நிதி உதவியை வழங்கியது. மேலும் 1986ஆம் ஆண்டில் இவர் இறக்கும் வரை தனது இசை வாழ்க்கையைத் தொடர்ந்தார்.
# நீல பக்க இலை தவளை

**நீல பக்க இலை தவளை** (*Blue-sided leaf frog*)(*அகலிச்னிசு அன்னே* ) அல்லது **ஆரஞ்சு-கண் இலை தவளை** என்றும் அழைக்கப்படும், மரத் தவளையானது பைலோமெடுசிடே குடும்பத்தினைச் சார்ந்த கோசுடாரிகா மற்றும் பனாமாவின் வெப்பமண்டல மழைக்காடுகளில் மட்டுமே காணப்படுகின்றன.
# சி. வி. இராமன் நகரா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 2008 | எஸ். ரகு | பாரதிய ஜனதா கட்சி |
| 2013 |  |  |
| 2018 |  |  |
| 2023 | } |  |
# அகலிச்னிசு பக்கெலியே

***அகலிச்னிசு பக்கெலியே*** (*Agalychnis buckleyi*) என்ற தவளையானது பைலோமெடுசிடே குடும்பத்தினைச் சார்ந்த சிற்றினமாகும். இது கொலம்பியா மற்றும் எக்குவடோரில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மொண்டேன் காடுகள் மற்றும் நன்னீர் சதுப்பு நிலங்களாகும். இது வாழ்விடம் இழப்பால் அச்சுறுத்தலுக்கு உள்ளாகியது.
# நேதாஜி பவன்

**நேதாஜி பவன்** (Netaji Bhawan) என்பது கொல்கத்தாவில் உள்ள இந்திய தேசியவாதி "நேதாஜி" சுபாஸ் சந்திரபோஸின் வாழ்க்கைக்கான நினைவு மற்றும் ஆராய்ச்சி மையமாக பராமரிக்கப்படும் ஒரு கட்டிடமாகும்.  
1909 ஆம் ஆண்டில் போஸின் தந்தையால் கட்டப்பட்ட இந்த வீடு, நேதாஜி ஆராய்ச்சி பணியகத்திற்கு சொந்தமானதாகும். இந்த கட்டிடம் மேற்படி நிறுவனத்தால் நிர்வகிக்கப்படுகிறது, மேலும் இது ஒரு அருங்காட்சியகம், காப்பகங்கள் மற்றும் நூலகத்தை உள்ளடக்கியது. இந்த பணியகத்தை சுகதா போஸ் மற்றும் அவரது தாயார் கிருஷ்ணா போஸ் ஆகியோர் நடத்துகின்றனர். கொல்கத்தாவில் உள்ள லாலா லஜ்பத் ராய் சரணியில் இந்த கட்டிடம் உள்ளது.  
போஸ் 1941 ஆம் ஆண்டில் நேதாஜி பவனில் வீட்டுக் காவலில் இருந்து தப்பித்து பேர்லினுக்கு தப்பி ஓடினார். அதன்பிறகு, நீர்மூழ்கிக் கப்பல் (ஜெர்மன் யு-படகு U-180 மற்றும் சப்பானிய நீர்மூழ்கிக் கப்பல் ஐ.29) மூலம் ஜப்பான் - தென்கிழக்கு ஆசியாவிற்கு பயணம் செய்தார். இந்திய தேசிய இராணுவத்தை ஒழுங்கமைத்து, பிரித்தானிய இந்திய இராச்சியத்தின் மீது இம்பீரியல் ஜப்பானிய இராணுவத்துடன் இணைந்து போராடினார்.  
போஸின் கால்தடங்களின் நினைவுச்சின்னங்கள் அருங்காட்சியகத்தில் காட்சிக்கு வைக்கப்பட்டுள்ளன.  
இரண்டாம் உலகப் போருக்குப் பிறகு, மோகன்தாஸ் கே. காந்தி மற்றும் ஜவஹர்லால் நேரு ஆகியோர் நேதாஜி பவனுக்கு விஜயம் செய்தனர்.  
சமீபத்தில், 2007 ஆம் ஆண்டில், ஜப்பான் பிரதமர் ஷின்சே அபே நேதாஜி பவனுக்கு விஜயம் செய்தார்.
# காரகோரம் நெடுஞ்சாலை

**காரகோரம் நெடுஞ்சாலை** (**Karakoram Highway** (; துவக்கத்தில் இதனை **KKH** என்றும், பின்னர **N-35** அல்லது **தேசிய நெடுஞ்சாலை 35** என்றும் **சீன-பாகிஸ்தான் நட்புறவு நெடுஞ்சாலை** என்றும் அழைக்கப்பட்டது). பட்டுப் பாதையில் அமைந்த காரகோரம் நெடுஞ்சாலை 1,300 கிலோ மீட்டர் நீளம் கொண்டது. இது பாகிஸ்தான் நாட்டின் பஞ்சாப் மாநிலத்தின் ஹசன் அப்தால் எனுமிடத்திலிருந்து துவங்கி, லாகூர், இராவல்பிண்டி, இஸ்லாமாபாத் வழியாக கைபர் பக்துன்வா மாகாணத்தின் பெசாவர் நகரத்தின் வழியாக, காஷ்மீரத்தின் வடக்கில் உள்ள ஜில்ஜித்-பல்டிஸ்தான் பகுதியிலிருந்து, சீனாவின் தூரமேற்கில் உள்ள சிஞ்சியாங் மாநிலத்தின் கஷ்கர் நகரத்தை இணைக்கிறது.  
இது 4714 மீட்டர் உயரமுள்ள காரகோரம் மலைத்தொடரின் குஞ்செராப் கணவாய் வழியாகச் செல்லும் உலகின் உயரமான சாலை ஆகும்.ஆசிய நெடுஞ்சாலை 4இன் ஒரு பகுதியாக காரகோரம் நெடுஞ்சாலை உள்ளது.
# காரகோரம் நெடுஞ்சாலை

## வரலாறு

வழியாகச் செல்லும் காரகோரம் நெடுஞ்சாலையிலிருந்து, ராகபோசி கொடுமுடியின் காட்சி]]
அனைத்து தட்ப வெப்ப நிலைகளை தாங்கும் வகையில், காரகோரம் நெடுஞ்சாலைப் பணி 1959-இல் துவங்கி, 1979-இல் முடிவுற்றது. ஆனால் பொதுப் போக்குவரத்திற்கு 1986ஆம் ஆண்டு முதல் திறக்கப்பட்டது. பாகிஸ்தான் பகுதியில் செல்லும் இந்நெடுஞ்சாலையை பாகிஸ்தான் நாட்டின் இராணுவ எல்லைச்சாலை அமைப்பினர் நிறுவினர்.சீனப் பகுதியில் இந்நெடுஞ்சாலையை சீன இராணுவத்தினர் நிறுவினர்.
# காரகோரம் நெடுஞ்சாலை

## நெடுஞ்சாலைப் பயணம்

பாகிஸ்தானின் இராவல்பிண்டி மற்றும் லாகூர் நகரங்களிலிருந்து கைபர் பக்துன்வா மாகாணம் மற்றும் பாகிஸ்தான் ஆக்கிரமிப்பில் உள்ள கில்கித்-பல்டிஸதான் பிரதேசத்தின் நகரங்களுக்கு பேருந்துச் சேவைகள் நடைபெறுகிறது.
# காரகோரம் நெடுஞ்சாலை

## நெடுஞ்சாலைப் பயணம்

### கஷ்கர் முதல் கில்கித் வரை பேருந்துச் சேவை

1 சூன் 2006 முதல் ஆக்கிரமிப்பு காஷ்மீரின் கில்கித் முதல் சீனாவின் சிஞ்சியாங் மாநிலத் தலைநகரம் கஷ்கர் வரை, பொது மக்கள் பயணத்திற்கு பேருந்துச் சேவை நடத்தப்படுகிறது.
# காஞ்சன் சவுத்ரி பட்டாச்சார்யா

**காஞ்சன் சவுத்ரி பட்டாச்சார்யா** (Kanchan Chaudhary Bhattacharya) (1947 - 26 ஆகத்து 2019) இந்தியக் காவல் பணியில் கிரண் பேடிக்கு அடுத்து இரண்டாவது பெண் அதிகாரியாக இருந்தார். 1973 தொகுதி இந்திய காவல் அதிகாரியான இவர், ஒரு மாநில காவல்துறையின் தலைமை இயக்குநராக ஆன முதல் பெண்மணியானார். மேலும், 33 வருட சேவைக்குப் பின்னர் 2007 அக்டோபர் 31 அன்று ஓய்வு பெற்றார். ஓய்வுக்குப் பின்னர் இவர் அரசியலுக்கு திரும்பினார். 2014 இந்தியப் பொதுத் தேர்தலில் உத்தராகண்டம் மாநிலம் அரித்துவார் மக்களவைத் தொகுதியிலிருந்து ஆம் ஆத்மி கட்சியின் வேட்பாளராக போட்டியிட்டார்.
# காஞ்சன் சவுத்ரி பட்டாச்சார்யா

## ஆரம்பகால வாழ்க்கை மற்றும் கல்வி

இவர், இமாசலப் பிரதேசத்தின் மதன் மோகன் சவுத்ரி என்பவருக்கு முதல் குழந்தையாகப் பிறந்தார். அமிருதசரசிலும், தில்லியிலும் வளர்ந்தார். அமிருதசரசு பெண்கள் மகளிர் கல்லூரியில் பயின்றார். பின்னர், தில்லி பல்கலைக்கழகத்தின் இந்திரபிரஸ்தா கல்லூரியில் ஆங்கில இலக்கியத்தில் தனது முதுகலையை முடித்தார். பின்னர் 1993இல் ஆத்திரேலியாவின் நியூ சவுத் வேல்ஸ், வல்லன்கொங் பல்கலைக்கழகத்தில் முதுகலை வணிக மேலாண்மையில் பட்டம் பெற்றார்.  
2014 ஆம் ஆண்டில் ஒரு நேர்காணலில், "தனது தந்தை ஒரு சொத்து விஷயத்தில் சிக்கி தாக்கப்பட்ட பின்னர் தான் ஒரு காவல் அதிகாரியாக ஆக ஊக்கமளித்தார் என்று கூறினார். அந்த நேரத்தில் தாக்குதல் நடத்தியவர்கள் மீது வழக்கு பதிவு செய்ய காவல் அதிகாரிகள் தயாராக இல்லை. எனவே தான் இந்தியக் குடியியல் பணிகள் தேர்வுகளை முடித்தபோது, நீதிக்கு சேவை செய்வதற்கான பாதையாக தான் இந்திய காவல்துறைப்பணியில் சேருவேன் என்பது தனக்குத் தெளிவாகத் தெரிந்திருந்தது." எனக் கூறினார்
# காஞ்சன் சவுத்ரி பட்டாச்சார்யா

## தொழில்

இந்திய காவல்துறை சேவைகளில் இவரது வாழ்க்கை 33 ஆண்டுகள் நீடித்தது. இவர், இந்தியக் காவல் பணி அதிகாரியாக ஆன இரண்டாவது பெண் (கிரண் பேடிக்குப் பிறகு) ஆவார். இவரது தொகுப்பில் இவர் மட்டுமே பெண் பயிற்சி பெற்றவர். உத்தரப் பிரதேசத்தில் இந்திய காவல் அதிகாரியாக சேர்ந்த முதல் பெண்ணான இவர் உத்தரப் பிரதேசத்தின் பரேலி மாவட்டத்தில் முதல் பெண் துணை காவல் ஆய்வாளராக நியமிக்கப்பட்டார். பின்னர் இவர் உத்தரப் பிரதேசக் காவல்துறையின் முதல் பெண் காவல்துறை தலைமை இயக்குநராக பதவி உயர்வு பெற்றார். உத்தராகண்டம் மாநிலத்தில் கூடுதல் காவல்துறை தலைமை இயக்குநராக பணியாற்றிய முதல் பெண்மணியும் ஆனார். பின்னர் மாநிலத்தில் காவல்துறை தலைமை இயக்குநராக பதவி உயர்வு பெற்ற முதல் பெண்மணியும் ஆனார். வங்கிகளிலும், பொதுத் துறைகளிலும் நடந்த பல உயர்மட்டக் குற்றங்களையும் இவர் விசாரித்தார்.  
மெக்சிக்கோவின் காகுனில் 2004 இல் நடந்த சர்வதேச காவல் அதிகாரிகளின் கூட்டத்தில் இந்தியாவை பிரதிநிதித்துவப்படுத்த இவர் தேர்ந்தெடுக்கப்பட்டார். 2005 சூலை 27, அன்று முசோரியில் 2வது பெண்கள் காவல் மாநாட்டை நடத்தினார். இதில் அப்போதைய இந்தியக் குடியரசுத் தலைவர் ஆ. ப. ஜெ. அப்துல் கலாம் முதன்மை விருந்தினராக கலந்து கொண்டார். காவல் ஆராய்ச்சி மற்றும் மேம்பாட்டு பணியகம் சார்பில் நடைபெற்ற காவல்துறை தலைமை இயக்குநர்களின் வருடாந்திர மாநாட்டில் இந்தியாவில் காவல்துறையில் பெண்களை செய்தல், பயிற்சி அளித்தல், பணியில் தொடர்வது தொடர்பான பிரச்சினைகளைப் பற்றி நாடு முழுவதும் உள்ள பயிற்சித் தலைவர்களுக்கு இவர் பயிற்சியளித்தார்.  
சவுத்ரியின் மற்ற ஆர்வங்கள் கவிதை எழுதுதலிலும் நாடகங்களில் பங்கேற்பதும் ஆகியவை அடங்கும். "உதான்" என்ற தொலைக்காட்சித் தொடரில் ஒரு கௌரவ வேடத்திலும் தோன்றினார். இது இவரது வாழ்க்கை கதையால் ஈர்க்கப்பட்டது. இந்தத் தொடரை இவரது சகோதரி கவிதா சவுத்ரி எழுதி இயக்கியிருந்தார்.
# காஞ்சன் சவுத்ரி பட்டாச்சார்யா

## இறப்பு

ஆறு மாதங்களாக சிகிச்சைப் பெற்று வந்த இவர் 2019 ஆகத்து 26 அன்று, மும்பையிலுள்ள ஒரு மருத்துவமனையில் இறந்தார். இவரது உடல் மும்பையில் உள்ள வோர்லி தகன மைதானத்தில் தகனம் செய்யப்பட்டது. இவருக்கு கணவரும், இரண்டு மகள்களும் இருந்தனர். உத்தரகண்டம் காவல்துறை பணிப்பாளர் நாயகம் சட்டம் மற்றும் ஒழுங்குத் தலைவர் அசோக் குமார் இவரது அஞ்சலி செலுத்ய நிகழ்ச்சியில், "இவர் ஒரு எளிய மற்றும் இனிமையான இயல்புடையவர். இவர் காவல்துறை தலைமை இயக்குநராக இருந்தபோது நாங்கள் இவரின் கீழ் பணிபுரிந்தபோது எங்களை சுதந்திரமாகப் பணியாற்ற அனுமதித்தார்" எனக் கூறினார். ஆகத்து 27 ஆம் தேதி திணைக்களத்தின் தலைமையகத்தில் அதிகாரப்பூர்வ அஞ்சலி நிகழ்வு நடைபெற்றது.
# காஞ்சன் சவுத்ரி பட்டாச்சார்யா

## விருதுகள்

- 1989 இல் நீண்ட மற்றும் சிறப்பான சேவைகளுக்கான குடியரசுத் தலைவர் பதக்கம்.
- 1997 இல் புகழ்பெற்ற சேவைகளுக்கான குடியரசுத் தலைவர் பதக்கம்.
- சிறந்த அனைத்து சுற்று செயல்திறனுக்காகவும், சிறந்த பெண் சாதனையாளராகவும் ராஜீவ் காந்தி விருது, 2004.
# உடுப்பி மின்னுற்பத்தி நிலையம்

**உடுப்பி மின்னுற்பத்தி நிலையம்** (*Udupi Power Plant*) இந்தியாவின் கர்நாடகாவில் நிலக்கரி அடிப்படையிலான அனல்மின் நிலையமாகும். 2008ஆம் ஆண்டு இந்த மின் நிலையம் நிறுவப்பட்டது. இது உடுப்பி மாவட்டத்தில் மங்களூருக்கு வடக்கே, பெல்மண்ணுக்கு மேற்கே, பாடுபித்ரிக்கு வடகிழக்கில் எல்லூர் கிராமத்தில் சாம்பவி ஆற்றிற்கு, அருகில் 7 அல்லது 8 கிலோ மீட்டர் தொலைவில் அமைந்துள்ளது. இந்த மின்நிலையத்திற்குத் தேவையான இறக்குமதி செய்யப்பட்ட நிலக்கரி இரயில் தடம் வழியாகக் கொண்டு செல்லப்படும்.  
குத்ரேமுக் தேசிய பூங்காவிற்குள் கட்டப்பட்டதால் இந்த மின் நிலையம் சர்ச்சையையும் எதிர்ப்புகளையும் ஏற்படுத்தியது.
# உடுப்பி மின்னுற்பத்தி நிலையம்

## நிறுவப்பட்ட திறன்

| கட்டம் 1 | 2x600 | 2012 மார்ச் | செயல்பாட்டில் |
| --- | --- | --- | --- |
| கட்டம் 2 | 2x800 | கட்டுமானத்தின் கீழ் | சுற்றுச்சூழல் அனுமதி பெறப்பட்டது |
இது 1200 மெகாவாட் (2x600) திறன் கொண்டது. இந்த ஆலை செப்டம்பர் 2012 இல் முழுமையாகச் செயல்படத் தொடங்கியது.  
லான்கோ இன்ப்ராடெக்கின் துணை நிறுவனமான உடுப்பி பவர் நிறுவன லிமிடெட் இந்த ஆலையை இயக்குகிறது. முன்னதாக இந்த ஆலை நாகார்ஜுனா பவர் நிறுவன லிமிடெட் நிறுவனத்திற்குச் சொந்தமாக இருந்தது.  
ஆகஸ்ட் 2014இல், லான்கோ இன்ஃப்ராடெக் இந்த மின் நிலையத்தை அதானி பவர் நிறுவனத்திற்கு 6,000 கோடி ரூபாய்க்கு விற்க ஒப்புக் கொண்டுள்ளது. இந்த ஒப்பந்தம் இறுதியாக ஏப்ரல், 2015இல் முடிந்தது.  
அதானி சக்தி 2x800 மெகாவாட்டிற்கான அதே தளத்தில் கட்டம் 2ஐ முன்மொழிந்தது. இத்திட்டத்திற்குச் சுற்றுச்சூழல் அமைச்சகத்தின் அனுமதியினையும் பெற்றது
# நீர் தோசை

**நீர் தோசை** (*Neer dosa*) அல்லது **தண்ணீர் தோசை** (துளு) அரிசி மாவிலிருந்து தயார் செய்யப்படும் சுவையான உணவாகும். இது துளு நாடு மற்றும் உடுப்பியின் பகுதிகளிலும் பரிமாறப்படும் மங்களூர் உணவு வகைகளுள் ஒன்றாகும்.
# நீர் தோசை

## கண்ணோட்டம்

*நீர்* என்பது துலு மொழியில் தண்ணீருக்கான சொல்.  
மற்ற தோசைகளைப் போலல்லாமல் நீர் தோசை இதன் எளிய தயாரிப்பு முறை மற்றும் நொதித்தல் இல்லாமையால் பெயர் பெற்றது. வழக்கமாக நீர் தோசை தேங்காய் சட்னி, சாம்பார், சாகு மற்றும் கோழி, மட்டன், மீன் மற்றும் முட்டை கறி போன்ற அசைவ உணவுகளுடன் வழங்கப்படுகிறது.
# நீர் தோசை

## தேவையான பொருட்கள்

நீர் தோசையில் பல வேறுபாடுகள் இருந்தாலும், இவை அனைத்திற்கும் பொதுவான இரண்டு அடிப்படை பொருட்கள் ஊறவைத்த அரிசி (அல்லது அரிசி மாவு) மற்றும் உப்பு ஆகும்.
# நீர் தோசை

## தயாரிப்பு

நீர் தோசை தயாரிக்க அரிசி மாவு நொதிக்கத் தேவையில்லை. அரிசியைக் குறைந்தது 2 மணி நேரம் ஊற வைக்க வேண்டும். விரைவாகக் கழுவி வடிகட்டிய பிறகு, அரிசியுடன் தண்ணீர் சேர்த்து அரைக்க வேண்டும். மாவின் இளக்கத்திற்கு ஏற்ப கூடுதல் அளவு தண்ணீரைச் சேர்த்து, சுவைக்காக உப்பு சேர்க்கவேண்டும். இறுதியாக இந்த மாவினைத் சூடான தோசைக் கல்லில் வார்த்து தோசை தயாரிக்கலாம்.
# செஞ்சிட்டாளே என் காதல

**செஞ்சிட்டாளே என் காதல** (*Senjittale En Kadhala*) என்பது 2017 ஆம் ஆண்டு வெளியான இந்திய தமிழ் காதல் நாடகத் திரைப்படமாகும். இப்படத்தை எழில்துரை எழுதி இயக்கியுள்ளார். மேலும் இபடத்தில் இவர் முதன்பைப் பாத்திரத்தை ஏற்று நடிக்க இவருக்கு ஜோடியாக மதுமிலா நடித்துள்ளார். மேலும் அபிநயா, மைம் கோபி உள்ளிட்டோர் துணை வேடங்களில் நடித்துள்ளனர். இப்படத்தின் தயாரிப்பானது 2016 ஆம் ஆண்டின் தொடக்கத்தில் தொடங்கி 7 ஏப்ரல் 2017 அன்று வெளியானது.
# செஞ்சிட்டாளே என் காதல

## நடிகர்கள்

- எழில்துரை வீராவாக
- மதுமிலா அனுஷ்காவாக
- அபிநயா சோனாவாக
- அர்ஜுனன்
- 'கயல்' வின்சென்ட்
- வனிதா அரிகரன்
- திவ்யா
- ரமா வீராவின் தாயாக
- அஜய் ரத்னம் வீராவின் தந்தையாக
- மைம் கோபி தாமோதரனாக
- மகாநதி சங்கர்
# செஞ்சிட்டாளே என் காதல

## தயாரிப்பு

ஏறக்குறைய ஐம்பது குறும்படங்களில் பணியாற்றிய பின்னர் தனது முதல் திரைப்படத்தை தயாரிக்க எழில்துரை முடிவு செய்தார். 2016 ஆம் ஆண்டின் நடுப்பகுதியில் தயாரிப்பு பணி தொடங்கியது, இந்த படம் குறித்து துவக்கத்தில் ஊடகங்களில் தவறான செய்தி வெளியானது. அதாவது இது சென்னையில் ஒரு இளம் தொழில்முறை கொலையாளியால் செய்யபட்ட கொலையை அடிப்படையாகக் கொண்டது என்பதாகும். இந்தக் கூற்றுக்களை மறுத்த எழில் இது ஒரு காதல் நகைச்சுவைத் திரைப்படம் என்றார். இப்படத்தில் இவருடன் இணைந்து நடிகைகள் மதுமிலா அபிநயா ஆகியோர் பணியாற்றினர். படத்தின் அசல் தமிழ் பதிப்பு முடிந்தவுடன் *100% பிரேக் அப்* என இந்த படம் தெலுங்கில் மொழிமாற்றம் செய்யப்பட்டது. தயாரிப்பாளர்கள் ஆரம்பத்தில் படத்தை காதலர் தினத்தை ஒட்டி வெளியிட இலக்கு வைத்தனர். ஆனால் அது ஒத்திவைக்கப்பட்டு ஏப்ரலில் வெளியிடப்பட்டது.
# செஞ்சிட்டாளே என் காதல

## இசை

இப்படத்திற்கான இசையை ராஜ் பாரத் அமைத்தார். அதே நேரத்தில் படத்தின் இசை வெளியீட்டு உரிமையை வி. எம். எஸ் மியூசிக் ரெக்கார்ட்ஸ் வாங்கியது. இந்த படத்தின் இசை 31 சனவரி 2017 அன்று வெளியிடப்பட்டது. இதில் ஏழு பாடல்கள் இடம்பெற்றன.
# செஞ்சிட்டாளே என் காதல

## வெளியீடு

இந்த படம் 7 ஏப்ரல் 2017 அன்று தமிழகம் முழுவதும் மணிரத்னத்தின் ''காற்று வெளியிடை படம் வெளியான சமயத்தில் வெளியானது.
# அன்சுலா காந்த்

**அன்சுலா காந்த்** (Anshula Kant) (பிறப்பு: செப்டம்பர் 7, 1960) உலக வங்கி குழுமத்தின் தலைமை நிதி அதிகாரியாகவும், நிர்வாக இயக்குனருமாகவும் 12 சூலை 2019 அன்று நியமிக்கப்பட்டார். இவர் இந்தியாவின் ரூர்க்கியைச் சேர்ந்தவர் .
# அன்சுலா காந்த்

## கல்வி

1979 ஆம் ஆண்டில் புது தில்லி, லேடி சிறீ ராம் மகளிர் கல்லூரியில் பொருளாதாரத்தில் இளங்கலைப் பட்டம் பெற்றார். 1981 ஆம் ஆண்டில், இவர் பொருளியியல் பள்ளியிலிருந்து பொருளாதாரத்தில் முதுகலைப் படிப்பை முடித்தார். <
# அன்சுலா காந்த்

## தொழில்

1983 ஆம் ஆண்டில், இவர் பாரத ஸ்டேட் வங்கியில் ஒரு அதிகாரியாக சேர்ந்தார். இவர் வங்கியின் மகாராட்டிரம், கோவா ஆகிய மாநிலங்களில் தலைமை பொது மேலாளராகவும், தேசிய வங்கி குழுமத்தின் துணை நிர்வாக இயக்குநராகவும், வங்கியின் சிங்கப்பூர் கிளையின் தலைமை நிர்வாக அதிகாரியாகவும் ஆனார்.  
2019 12 சூலை அன்று, இவர் உலக வங்கி குழுவின் தலைமை நிதி அதிகாரியாகவும் நிர்வாக இயக்குநராகவும் நியமிக்கப்பட்டார். மேலும் இருப்புநிலை மற்றும் நிதி மற்றும் இடர் மேலாண்மைக்கு பொறுப்பாக இருந்தார்.
# அன்சுலா காந்த்

## சொந்த வாழ்க்கை

காந்த் உத்தரபிரதேசத்தின் வாரணாசியைச் சேர்ந்த பட்டய கணக்காளர் சஞ்சய் காந்தை மணந்தார். இவருக்கு சித்தார்த் என்ற மகனும், நுபூர் எனறா ஒரு மகளும் உள்ளனர்.
# அன்பு (2003 திரைப்படம்)

**அன்பு** (*Anbu*) என்பது 2003ஆம் ஆண்டு வெளியான இந்திய தமிழ் காதல் நகைச்சுவை நாடகத் திரைப்படம் ஆகும். தளபதிராஜ் எழுதி இயக்கிய இப்படத்தில் பாலா மற்றும் தீப்பு ஆகியோர் முக்கிய வேடங்களில் நடித்தனர். இது திரைப்பட விமர்சகர்களிடமிருந்தும் பார்வையாளர்களிடமிருந்தும் சராசரியாகக் குறைவான வரவேற்பைப் பெற்றது.
# அன்பு (2003 திரைப்படம்)

## கதை

அரசியல்வாதியான கருப்பையா ( விஜயகுமார் ) என்பவரின் மகன் அன்பு ( பாலா ), வீணா (தீப்பு) ஆகியோர் காதலர்கள். ஆனால் விதிவசத்தால் காதலர்கள் பிரிக்கப்படுகிறார்கள். வீணா மற்றொரு சாதியைச் சேர்ந்தவர், அவரது தந்தை அவர்களின் திருமணத்திற்கு எதிரானவர். அன்பு நாட்டில் இல்லாத நிலையில் ஆதித்யாவை (ஆதித்யா) திருமணம் செய்து கொள்கிறாள். இதற்கிடையிலான காலத்தில் அன்பு வெளிநாடு சென்றிருக்கிறா். அவர் திரும்பி வந்தபிறகு, வீணாவின் திருமணத்தைப் பற்றிய செய்தியைக் கேட்டு அதிர்ச்சியடைகிறார். அவர் சுப்பையாவுடன் ( வடிவேலு ) ஊட்டிக்கு விரைகிறார். அங்கு வீணா தனது தேனிலவுக்கு வந்துள்ளார். காதலர்கள் இறுதியில் ஒன்றுபடுகிறார்களா என்பது இந்த முக்கோண காதல் கதையின் எஞ்சிய பகுதியாக உள்ளது.
# அன்பு (2003 திரைப்படம்)

## நடிகர்கள்

- பாலா அன்புவாக
- தீபு வீணாவாக
- ஆதித்யா ஆதித்யாவாக
- வடிவேலு சுப்பையாவாக
- விஜயகுமார் அன்புவின் தந்தை கருப்பையாவாக
- சரத் பாபு ஆதித்யாவின் தந்தையாக
- தாமு பாரியாக
- அபிநயசிறீ ரசிகாவாக
- ரேகா வீணாவின் தாயாக
- ஜோதி அன்புவின் தாயாக
- ஜெய முரளி ஆதித்யாவின் தாயாக
- சிங்கமுத்து வாடிக்கையாளராக
- ஹல்வா வாசு வாடிக்கையாளராக
- போண்டா மணி வாடிக்கையாளராக
# அன்பு (2003 திரைப்படம்)

## இசை

படத்திற்கு வித்தியாசாகர் இசையமைத்தார்.
| 1 | "அவள் யாராவள்" | கார்த்திக் | பா. விஜய் | 04:30 |
| --- | --- | --- | --- | --- |
| 2 | "மணப்பொண்ணு அழகா" | திப்பு, ஸ்ரீவர்தினி | நா. முத்துக்குமார் | 04:41 |
| 3 | "ஓத்த சொலுதான்" | அனந்த ராமன் | அறிவுமதி | 05:08 |
| 4 | "சுட்டிப் பயலே" | வசுந்தரா தாஸ், திப்பு | யுகபாரதி | 04:27 |
| 5 | "தவமின்றி கிடைத்த" | சாதனா சர்கம், ஹரிஹரன் | தாமரை | 05:01 |
| 6 | "வண்ணம் கலைந்து" | கார்த்திக் | பழனி பாரதி | 05:06 |
# அன்பு (2003 திரைப்படம்)

## வெளியீடு

படம் சராசரியான விமர்சனங்களைப் பெற்று வெளியானது. ஒரு விமர்சகர் இயக்குனரைக் குறிப்பிட்டு "பழக்கபட்ட கதையாக இருந்தபோதிலும் படம் பொழுதுபோக்கு அம்சங்களைக் கொண்டதாக உள்ளது".என்றார். மற்றொரு விமர்சகர் குறிப்பிடும்போது, "அறிமுக்க் கலைஞர்களின் சமீபத்திய திரைப்படங்களில், இது பார்க்க வேண்டிய படம்". இருப்பினும் இந்தப் படம் வணிக ரீதியாக சிறப்பான வசூலை ஈட்டவில்லை.